CELEX: 32010R1106
Language: el
Date: 2010-11-30 00:00:00
Title: Κανονισμός (ΕΕ) αριθ. 1106/2010 της Επιτροπής, της 30ής Νοεμβρίου 2010 , για τη θέσπιση του καταλόγου των μέτρων στα οποία δεν εφαρμόζεται ο κανονισμός (ΕΚ) αριθ. 485/2008 του Συμβουλίου περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Εγγυήσεων

1.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 315/16
            
         ΚΑΝΟΝΙΣΜΌΣ (ΕΕ) αριθ. 1106/2010 ΤΗΣ ΕΠΙΤΡΟΠΉΣ
   της 30ής Νοεμβρίου 2010
   για τη θέσπιση του καταλόγου των μέτρων στα οποία δεν εφαρμόζεται ο κανονισμός (ΕΚ) αριθ. 485/2008 του Συμβουλίου περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Εγγυήσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 485/2008 του Συμβουλίου, της 26ης Μαΐου 2008, περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Εγγυήσεων (1), και ιδίως το άρθρο 1 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 485/2008 αφορά τον έλεγχο των εμπορικών εγγράφων των οντοτήτων εκείνων που είναι δικαιούχοι ή οφειλέτες και σχετίζονται άμεσα ή έμμεσα με το σύστημα χρηματοδότησης από το Ευρωπαϊκό Γεωργικό Ταμείο Εγγυήσεων (ΕΓΤΕ), ή των αντιπροσώπων τους, που εφεξής αποκαλούνται «επιχειρήσεις», προκειμένου να διαπιστωθεί κατά πόσον οι πράξεις που αποτελούν μέρος του συστήματος χρηματοδότησης από το ΕΓΤΕ έχουν όντως πραγματοποιηθεί και κατά πόσον έχουν εκτελεσθεί ορθώς. Είναι ωστόσο σκόπιμο να εξαιρεθούν από την εφαρμογή του εν λόγω κανονισμού τα μέτρα που από τη φύση τους δεν επιδέχονται εκ των υστέρων έλεγχο μέσω της εξέτασης των εμπορικών εγγράφων.
            
         
               (2)
            
            
               Ο κανονισμός (ΕΚ) αριθ. 2311/2000 της Επιτροπής, της 18ης Οκτωβρίου 2000, για τη θέσπιση του καταλόγου των μέτρων στα οποία δεν εφαρμόζεται ο κανονισμός (ΕΟΚ) αριθ. 4045/89 του Συμβουλίου και για την κατάργηση της απόφασης 96/284/ΕΚ (2), προβλέπει κατάλογο εξαιρούμενων μέτρων. Δεδομένων των αλλαγών που επήλθαν στη γεωργική νομοθεσία, είναι απαραίτητο να τροποποιηθεί ο κατάλογος αυτός.
            
         
               (3)
            
            
               Ορισμένα μέτρα αφορούν είτε πληρωμές που συνδέοντα με την έκταση είτε πληρωμές που δεν συνδέονται με εμπορικά έγγραφα τα οποία είναι δυνατόν να αποτελέσουν αντικείμενο ελέγχων. Είναι συνεπώς σκόπιμο να εξαιρεθούν τα μέτρα αυτά από το πεδίο εφαρμογής του κανονισμού (ΕΚ) αριθ. 485/2008.
            
         
               (4)
            
            
               Θα πρέπει να ληφθεί υπόψη ότι ορισμένα μέτρα που προηγουμένως χρηματοδοτούνταν από το Ευρωπαϊκό Γεωργικό Ταμείο Προσανατολισμού και Εγγυήσεων (τμήμα Εγγυήσεων) τώρα χρηματοδοτούνται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), το οποίο συστάθηκε με τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της Κοινής Γεωργικής Πολιτικής (3).
            
         
               (5)
            
            
               Για λόγους σαφήνειας πρέπει να καταργηθεί ο κανονισμός (ΕΚ) αριθ. 2311/2000 και να αντικατασταθεί από νέο κείμενο.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γεωργικών ταμείων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το σύστημα των ελέγχων που θεσπίζεται με τον κανονισμό (ΕΚ) αριθ. 485/2008 δεν εφαρμόζεται στα μέτρα που παρατίθενται στο παράρτημα του παρόντος κανονισμού.
   Άρθρο 2
   Ο κανονισμός (ΕΚ) αριθ. 2311/2000 καταργείται.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Νοεμβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 143 της 3.6.2008, σ. 1.
   
      (2)  ΕΕ L 265 της 19.10.2000, σ. 10.
   
      (3)  ΕΕ L 209 της 11.8.2005, σ. 1.
   
      ΠΑΡΑΡΤΗΜΑ
      
         Μέτρα για τα οποία δεν εφαρμόζεται το σύστημα ελέγχου σύμφωνα με τον κανονισμό (ΕΚ) αριθ. 485/2008
      
      Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), όσον αφορά:
      
                  α)
               
               
                  την κοινή οργάνωση της αγοράς στον τομέα του λίνου και της κάνναβης που προορίζονται για την παραγωγή ινών, στον βαθμό που η ενίσχυση η οποία προβλέπεται στο άρθρο 91 του εν λόγω κανονισμού καταβάλλεται στον παραγωγό·
               
            
                  β)
               
               
                  τα ακόλουθα μέτρα της κοινής οργάνωσης της αγοράς στον τομέα του οίνου:
                  
                              i)
                           
                           
                              καθεστώς εκρίζωσης σύμφωνα με τα άρθρα 85ιε έως 85κδ,
                           
                        
                              ii)
                           
                           
                              στήριξη στο πλαίσιο του καθεστώτος ενιαίας ενίσχυσης σύμφωνα με το άρθρο 103ιε,
                           
                        
                              iii)
                           
                           
                              αναδιάρθρωση και μετατροπή των αμπελώνων σύμφωνα με το άρθρο 103ιζ,
                           
                        
                              iv)
                           
                           
                              πρώιμο τρύγο, σύμφωνα με το άρθρο 103ιη,
                           
                        
                              v)
                           
                           
                              απόσταξη πόσιμης αλκοόλης σύμφωνα με το άρθρο 103κγ.
                           
                        
            
         (1)  ΕΕ L 299 της 16.11.2007, σ. 1.